burgasdotpro/wikipedia huggingface dataset:
Majstrovstvá Európy v hádzanej mužov 2004

Majstrovstvá Európy v hádzanej mužov 2004 bol v poradí 6. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v štyroch slovinských mestách: Ľubľana, Celje, Velenje a Koper, v dňoch od 22. januára1. februára 2004, za účasti 16 tímov. Titul získalo , ktoré vo finálovom stretnutí zvíťazilo nad domácim . Strieborné Slovinsko získalo svoju prvú medailu.
Tieto majstrovstvá slúžili zároveň ako kvalifikácia európskych družstiev na Majstrovstvá sveta 2005, ktoré organizovalo Tunisko. Kvalifikovali sa na ne 3 najlepšie družstvá.
Costa Concordia

MS "Costa Concordia" () bola luxusná výletná loď triedy "Concordia" vlastnená a prevádzkovaná spoločnosťou Costa Cruises, ktorá je dcérskou spoločnosťou Carnival Corporation &amp; Plc.
Bola postavená v lodenici Fincantieri v Terste. Názov "concordia" bol vybraný ako vyjadrenie pre "nepretržitú harmóniu, jednotu a mier medzi Európskymi národmi".
Bola prvou loďou triedy "Concordia" a spolu s ďalšími "Costa Serena", "Costa Pacifica", "Costa Favolosa", "Costa Fascinosa" a "Carnival Splendor" bola postavená pre Carnival Cruise Lines. "Costa Concordia" vstúpila do prevádzky v júli 2006 a bola jednou z najväčších lodí postavených v Taliansku s hrubou tonážou 114 500 ton.
Dňa 13. januára 2012 narazila "Costa Concordia" na plytčinu a čiastočne klesla pri západnom pobreží ostrova Isola del Giglio. Z celkového počtu 4200 pasažierov a posádky na palube bolo 32 mŕtvych.
Stavba a opis.
"Costa Concordia" bola postavená talianskou spoločnosťou Fincantieri v jej lodenici Sestri Ponente v roku 2005 a spoločnosťou Costa Cruises bola predaná v roku 2006. Loď má celkovo 17 palúb. Pojme až 3000 cestujúcich, o ktorých sa stará 1100 členov posádky. Na palube sa nachádza 1500 kajút pre pasažierov, z toho 563 izieb a apartmány majú vlastný balkón. Pre pohodlie a zábavu cestujúcich slúži napríklad päť reštaurácií, 13 barov, štyri bazény, kúpele, športoviská, kino, divadlo, kasíno či diskotéka.
Stroskotanie.
Počas okružnej plavby po západnom Stredomorí dňa 13. januára 2012 okolo 21:45 miestneho času vyšla loď na plytčinu v blízkosti ostrova Isola del Giglio pri západnom pobreží Talianska, čím došlo k poškodeniu jej trupu. Posádka musela byť evakuovaná. Do lode sa otvorom dostala voda, začala sa nakláňať až kým dosadla na dno. Časť trupu a nadstavieb pritom vyčnieva nad hladinu. K 18. januáru bolo nájdených 12 mŕtvych a 20 nezvestných osôb. Neskôr bolo potvrdených 32 obetí.
Majstrovstvá Európy v hádzanej mužov 2006

Majstrovstvá Európy v hádzanej mužov 2006 bol v poradí 8. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v piatich švajčiarskych mestách: Zürich, Bazilej, St. Gallen, Bern a Sursee, v dňoch od 26. januára5. februára 2006, za účasti 16 tímov. Nováčikom turnaja bolo družstvo . Titul získalo , ktoré vo finálovom stretnutí zvíťazilo nad .
Tieto majstrovstvá slúžili zároveň ako kvalifikácia európskych družstiev na Majstrovstvá sveta 2005, ktoré organizovalo Tunisko. Kvalifikovali sa na ne 3 najlepšie družstvá.
Európsky hádzanársky turnaj zaznamenal dovtedajší vysielateľský rekord, keď 707 hodín celkového vysielacieho pokrytia sledovalo vyše 760 miliónov divákov.
Ľudovít Francúzsky (1682 – 1712)

Ľudovít Francúzsky (* 6. august 1682, Versailles, Francúzsko – † 18. február 1712, Marly-le-Roi) bol francúzsky dauphin a burgundský vojvoda.
Životopis.
Ľudovít bol najstarší syn následníka francúzskeho trónu Ľudovíta a Márie Anny Bavorskej, brat španielskeho kráľa Filipa V.
Bol najstarším vnukom Ľudovíta XIV. Z tvrdohlavého a prchkého dieťaťa sa vplyvom jeho vychovávateľa Fénelona stala nádej francúzskej monarchie. Fénelon pre neho napísal slávny román "Les aventures de Télémaque".
Zásluhou tejto vynikajúcej intelektuálnej a emocionálnej výchovy bol mladý burgundský vojvoda čoskoro veľmi inteligentný a politicky nadaný. Svojimi zručnosťami a záujmami prevyšoval vraj svojho otca, Grand Dauphina, ako aj syna, neskoršieho kráľa Ľudovíta XV.
Jeho smrť na osýpky (resp. šarlach, tu nie sú historici jednotní) bola pre francúzsku monarchiu veľkou stratou. Obeťami smrtiacej epidémie v roku 1712 boli aj manželka a syn Ľudovít Bretónsky (* 1707). Pretože jeho otec zomrel už v roku 1711, následníkom trónu a neskôr kráľom sa stal syn Ľudovít (* 1710).
Manželstvo a deti.
Ľudovít Burgundský sa oženil 7. decembra 1697 s princeznou Máriou Adelou Savojskou, sesternicou 2. stupňa cez ich starých otcov (Karola Emanuela II. Savojského a Filipa I. Orleánskeho) a súčasne i 3. stupňa cez ich prastaré matky (savojskú vojvodkyňu Kristínu Máriu Bourbonskú a anglickú kráľovnú Henriettu Máriu Bourbonskú). Narodili sa im traja synovia:
Mudanya

Mudanya (gr. "Mudania (čítaj Mudaňa)", "Μουδανιά") je mesto v Turecku, v historickom kraji Bitýnia, pri meste Bursa.
Dejiny.
Mudany bola založená ako grécka kolónia mesta Kolofón, pod menom "Myrleia", v helenizme, pribrala meno "Apameia Myrleia", podľa manželky kráľa Prusia I., Apameie. V 13. stor., počas európskej nadvlády nad Byzanciou križiaci volali mesto "Montagniac". Tento názov sa následne pogréčtil na "Mudania (Mudaňa)". Potom, čo Osmanskí Turci dobyli mesto, skomolili grécky názov na "Mudanya". Mudania však ostala gréckym mestom, až do roku 1923 tu žili takmer výlučne Gréci. Miestne grécke obyvateľstvo bolo bohaté, stoja tu ich priestranné okrasné prímorské domy, tzv. štýl yalı. Po Grécko-tureckej výmene obyvateľov v roku 1923 Gréci odišli do Grécka, na polostrov Chalkidiki, kde založili nové mesto, Nea Mudania ("Nová Mudania"). V meste bola tiaž podpísaná listina o vzniku Turecka. V Mudanii sa následne usadilo grécky hovoriace moslimské obyvateľstvo z Kréty, gréčtna je preto aj dnes v meste rozšírená.
Snežný pluh

Snežný pluh je zariadenie určené na montáž na vozidlo, ktoré slúži na odhŕňanie snehu z vonkajších povrchov, predovšetkým z povrchu chodníkov, vozoviek či koľají. Termínom sú označované aj vozidlá zimnej údržby, obzvlášť v oblastiach, kde je pravidelne veľké množstvo snehu. Snežnými pluhmi môžu byť vybavené aj koľajové vozidlá pre údržbu železničných tratí. Tvar a náklon snežného pluhu je prispôsobený tak, aby sneh odhŕňal na príslušnú časť vozovky.
Novšie technológie dovoľujú použitie kĺbových pluhových systémov, ktoré dokážu odhrnúť viac pruhov rýchlostnej komunikácie zároveň; medzi jurisdikcie, ktoré prijali túto technológiu patria Ontário v Kanade spolu s Minnesotou a Missouri v USA.
História.
Prvé snežné pluhy boli konštruované z dreva a boli ťahané koňmi. S príchodom automobilov za začala mechanizácia snežných pluhov.
V roku 1911 vytvoril prvý moderný snežný pluh David I. Munson, skonštruovaním montážneho mechanizmu na vozidlo. V roku 1923 skonštruovali nórski bratia Hans a Even Øveraasen pluh za automobil a ich vynález je dodnes považovaný za počiatok presadzovania snežných pluhov v zimnej údržbe. V USA založil v meste Clayton v roku 1920 Carl Frink spoločnosť na výrobu snežných pluhov Frink Snowplows, dnes Frink-America, ktorá bola prvou spoločnosťou vyrábajúcou snežné pluhy na svete.
Mier (Prešov)

Sídlisko Mier je sídlisko v Prešove, nachádzajúce sa severne od centra mesta. Leží medzi hlavnými dopravnými ťahmi, a to medzi Duklianskou ulicou (smer Vranov nad Topľou) a Sabinovskou ulicou, ktorej časť cez neho aj prechádza. Na 7 uliciach Sídliska Mier žije okolo 3 350 ľudí. Sídlisko bolo vybudované v 70-tych rokoch 20. storočia, spolu s hotelom Šariš a SPŠ strojníckou. Tejto výstavbe padlo za obeť množstvo historických domov na Sabinovskej ulici. Čo sa týka občianskej vybavenosti, je tu množstvo obchodných jednotiek, lekáreň, pošta a viacero potravín, ktoré sa nachádzajú na prízemí panelových domov na Sabinovskej ulici. Na Sabinovskej ulici sa nachádza aj Dom nábytku. Na sídlisku sa nachádza materská škola Kotrádova, Základná škola a gymnázium sv. Mikuláša a základná škola pre nepočujúcich. Na Veselej ulici sa nachádza domov dôchodcov. V bezprostrednej blízkosti sídliska sa nachádza SPŠ strojnícka a hotel Šariš. Cez sídlisko premávajú trolejbusové linky 2, 5 a 5D, autobusové linky 14, 16, 22, 39, 43, 44, 45 a nočná linka N2.
Ulice
Ľudovít Ferdinand Francúzsky

Ľudovít Ferdinand (* 4. september 1729, Versailles, Francúzsko – † 20. december 1765, Fontainebleau) bol francúzsky dauphin.
Životopis.
Narodil sa ako dlho očakávaný následník Ľudovítovi XV. a Márii Leszczyńskej po troch dcérach.
Nebol veľmi pôvabný, ale vzdelaný a dobre vychovaný so zmyslom pre morálku. Uprednostňoval diskusie pred poľovačkami a zábavami. Podporoval jezuitov, jeho sestry ho považovali za ideálneho kresťanského princa. 
Hoci ho jeho otec držal mimo politiky, stál v centre kresťanskej strany dúfajúcej, že po jeho nástupe na trón vzrastie ich moc. Ľudovít Ferdinand však zomrel na tuberkulózu ešte pred svojim otcom a následníkom trónu a kráľom sa stal jeho syn Ľudovít August.
Manželstvá a deti.
23. februára 1745 sa oženil so svojou sesternicou Máriou Teréziou Španielskou (* 1726 – † 1746), dcérou Filipa V. Mária Terézia zomrela tri dni po narodení jedinej dcéry:
9. februára 1747 sa stala jeho druhou manželkou Mária Jozefa Saská (* 1731 – † 1767), dcéra poľského kráľa Augusta III. Saského a Márie Jozefy Habsburskej. V šťastnom manželstve sa narodilo osem detí:
Fréjus (mesto)

 
Fréjus (vysloviť [fʁeʒys]) je mesto vo francúzskom departemente Var v regióne Provence-Alpes-Côte d’Azur. Fréjus je centrálne mesto kantónu Fréjus. Preteká ním rieka Argens a Reyran. Je to kúpeľné a turistické stredisko na brehu Stredozemného mora, spoluzakladateľ asociácie „Mestá a umelecké remeslá“. Fréjus je spolu so Saint-Raphaël súčasťou mestskej aglomerácie.
Poloha.
Mesto má rozlohu . Najvyšší bod je položený a najnižší bod 
História.
Počas antiky v období Julia Caesara malo názov „Forum Julii“. Obec bola založená v roku 49 pred Kr. ako protiváha moci „Massilie“ (Marseille). Počas panovania cisára Augusta v roku 27 pred Kr. sa premenovalo na „Colonia Octaviorum“ podľa veteránov z VIII. Légie Augustovej, ktorí v ňom sídlili. Biskupstvo tu bolo založené už v 4. storočí po Kr. V roku 1536 bolo mesto svedkom triumfu Karola V. V 16. storočí bolo sídlom vojenskej posádky. V roku 1959 bolo ohrozené katastrofou prelomenia priehrady Malpasset. V meste je po Arles druhá najhustejšia koncentrácia antických pamiatok v departemente Var. Obyvatelia sa nazývajú Fréžusania alebo Forožuliens. Provensalsky podľa klasickej normy les Frejulens, podľa mistrálskej normy les Frejulen.
Antické pamiatky.
Z obdobia rímskej kolónie Forum Julii sa zachovali ruiny amfiteátru, akvaduktu a divadla.
Doprava.
Fréjus je prístupný cez viaceré dopravné siete:
Poľnohospodárstvo.
Zavlažovanie územia Fréjus riekami Argens a Reyran umožňuje pestovať rôzne plodiny v podmienkach subtropickej klímy. Sú rozvinuté ovocinárstvo, vinárstvo, včelárstvo, pestovanie olív a výroba oleja, kvetinárstvo.
Ekonomika.
Fréjus je centrálnou obcou departementu a regiónu. Je umiestnený v strede medzi zónami zamestnanosti Toulon a Grand-Cannes. Vždy figurovalo medzi atraktívnymi miestami podnikania, preto má veľa firiem podnikajúcich v turistike, vojenstve a verejných službách. Obec je centrom aglomerácie a zamestnanosti, ktoré zoskupuje 19 obcí. 
Obchodné centrum Géant Casino, Satac (Renault), a Bacchi (Citroën) mali v roku 2004 22 – 27 mil. € obratu a 600 firiem zamestnávajúcich celkom 3934 zamestnancov. Tieto sú rozdelené do 5 industriálnych zón: Lou Gabian, Les Esclapes, Saint-Pons, Le Capitou et La Palud, ku ktorým sa pridáva fi.Capénergies. V 1999 komora obchodníkov ponúkla 28 318 miest. Celkovo 86 % aktívnej populácie sú zamestnanci, z ktorých 62 % býva a pracuje vo Fréjus. Delenie podľa profesií a miest je nasledovné: 38 % obyvateľov sú zamestnanci, 22 % robotníci, 21 % ostatné profesie. Intelektuálne pracujúci s vysokoškolským vzdelaním tvoria 8 % obyvateľstva a remeselníci a obchodníci asi 10 %. Napriek bohatstvu ekonomiky dosiahla nezamestnanosť 13,6 % v roku 2005 so 4829 žiadateľmi o prácu, v porovnaní s 1999 nižšiu o 19,4 % a priemerný príjem na občana 15 187 € ročne v 2004.
V meste je viacero trhov, v stredu a sobotu v centre mesta.
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov.
Leopold I. (Lotrinsko)

Leopold I., zvaný „"Dobrý"“, (* 11. september 1679, Innsbruck, Habsburská monarchia – † 27. marec 1729, Lunéville, Francúzsko) bol lotrinský vojvoda (16901729) a otec cisára rímsko-nemeckej ríše Františka I. Štefana, manžela Márie Terézie.
Životopis.
Narodil sa dcére cisára Ferdinanda III., Eleonóre Márii a lotrinskému vojvodovi Karolovi V. V roku 1722 dostal od cisára Karola VI. lénom Tešínske kniežatstvo.
Deti.
13. októbra 1698 sa vo Fontainebleau oženil s francúzskou princeznou Alžbetou Charlottou, dcérou vojvodu Filipa I. a jeho druhej manželky Alžbety Šarloty Falckej.
Gruzínska apoštolská autokefálna pravoslávna cirkev

Gruzínska apoštolská autokefálna pravoslávna cirkev je jedna z autokefálnych pravoslávnych cirkví. Jej najvyšším predstaviteľom je katolikos-patriarcha celého Gruzínska.
Cirkev pôsobí na teritóriu Gruzínska a má okolo 3,5 milióna veriacich.
Podľa tradície ohlasoval evanjelium na území dnešného Gruzínska už apoštol Andrej Prvopovolaný. Pravoslávie bolo štátnym náboženstvom Gruzínska už od 4. storočia. Od 5. storočia bola cirkev autokefálnou.
Autokefálny status tejto cirkvi bol zrušený ruskými úradmi v roku 1811. Nezávislosť gruzínskej cirkvi bola znovu vyhlásená gruzínskymi biskupmi v roku 1917. Ruská pravoslávna cirkev ju však uznala až v roku 1943 a konštantínopolský patriarchát až v roku 1990.
Poľská autokefálna pravoslávna cirkev

Poľská autokefálna pravoslávna cirkev je jedna z autokefálnych pravoslávnych cirkví. Jej najvyšším predstaviteľom je arcibiskup Varšavy a metropolita celého Poľska.
Cirkev pôsobí na teritóriu Poľska ale aj v Brazílii. Má okolo 600 tisíc veriacich.
Poľská pravoslávna cirkev vznikla v roku 1924 keď ju uznal konštantínopolský patriarcha. Po 2. svetovej vojne sa veľká časť jej územia stala súčasťou Ruskej pravoslávnej cirkvi. V r. 1948 dostala cirkev autokefalitu.
Biarritz

Biarritz je francúzske kúpeľné mesto v departemente Pyrénées-Atlantiques v regiióne Nové Akvitánsko.
Prímorské letovisko sa nachádza na pobreží Atlantického oceánu v Biskajskom zálive asi 18 kilometrov severne od hraníc so Španielskom. Biarritz je luxusné prímorské mesto, ktoré je vyhľadávané turistami a surfermi z celého sveta.
Leží vo francúzskej baskickej oblasti, preto sú tu prevládajúce baskické vlajky a symboly.
Geografia.
Susedné obce: Anglet, Bidart, Arbonne a Arcangues.
Dejiny.
Mesto založili Vikingovia pravdepodobne už v roku 840, keď tu založili osadu vhodnú pre rybolov, lov veľrýb a obchod. Svoj dnešný názov pochádzajúci z baskičtiny mesto dostalo až v 12. storočí. Veľký rozmach turistiky a kúpeľníctva tu nastal v 18. storočí. Medzi najznámejších obdivovateľov mesta patrila cisárovná Eugénia, manželka cisára Napoleona III.
Vývoj počtu obyvateľov.
"Počet obyvateľov"
Šport.
Okrem surfovania je Biarritz významné stredisko pre ragby, baskickú pelotu a golf.
Mali Lošinj

 
Mali Lošinj () je hlavné mesto chorvátskeho ostrova Lošinj. Nachádza sa v centrálnej časti ostrova.
Samosprávna oblasť mesta zahŕňa 14 osád a má 8 388 obyvateľov, z toho mesto samotné 6 296 obyvateľov (2001). 
"Osady mesta a počet obyvateľov:" Mali Lošinj 6 296, Veli Lošinj 917, Nerezine 371, Susak 188, Ćunski 150, Ilovik 104, Unije 90, Osor 73, Belej 64, Punta Križa 61, Sveti Jakov 37, Ustrine 27, Vele Srakane 8, Male Srakane 2
Babia hora (rozlišovacia stránka)

Babia hora môže byť:
Majstrovstvá Európy v hádzanej mužov 2008

Majstrovstvá Európy v hádzanej mužov 2008 bol v poradí 8. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v piatich nórskych mestách: Lillehammer, Stavanger, Drammen, Trondheim a Bergen, v dňoch od 17.27. januára 2008, za účasti 16 tímov. Nováčikom turnaja bolo družstvo Čierne Hory. Zápasy sa odohrali v piatich arénach. Titul získalo , ktoré vo finálovom stretnutí zvíťazilo nad .
Tieto majstrovstvá slúžili zároveň ako kvalifikácia európskych družstiev na Majstrovstvá sveta 2009, ktoré organizovalo Chorvátsko. Kvalifikovali sa na ne 3 najlepšie družstvá. Rovnako slúžili ako kvalifikácia európskych družstiev na Letné olympijské hry 2008 v Pekingu, na ktoré postúpilo iba víťazné družstvo.
Nasadenie do výkonnostných košov.
Družstvá boli pred žrebovaním do skupín, ktoré sa uskutočnilo 22. júna 2007, nasadené do nasledovných výkonnostných košov:
Afroman

Joseph Edgar Foreman (* 29. júl 1974, Palmdale, Kalifornia, USA), viac známy ako Afroman, je americký rapper, známy vďaka svojím singlom „Because I Got High“ a „Crazy Rap“. Afroman bol nominovaný na cenu Grammy v roku 2002. Dodnes vydal 11 štúdiových albumov, 2 kompilácie a 2 single.
Nazareth

Nazareth je belgická obec vo Flámskom regióne v provincii Východné Flámsko.
Obyvateľstvo.
Obec má približne 11 252 obyvateľov (2011).
Časti obce.
Od 1. januára 1977 obec Nazareth pozostáva z týchto častí (bývalých obcí):
Zoznam literárnych článkov/?

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
?e.
'Ebdúlla Gorán
?s.
…si pořádně zařádit
Nevele

Nevele je belgická obec vo Flámskom regióne v provincii Východné Flámsko.
Obyvateľstvo.
Obec má približne 11 785 obyvateľov (2010). 
Časti obce.
Od 1. januára 1977 obec Nevele pozostáva z týchto častí (bývalých obcí):
3. multiplex

3. multiplex alebo Verejnoprávny multiplex je multiplex na Slovensku, ktorý slúži na vysielanie verejnoprávnych televíznych programov pomocou DVB-T. 
Parametre.
V tomto multiplexe sa používa kódovanie videa H.264, kódovanie zvuku MPEG a funguje tu aj služba EPG. V tomto multiplexe po konci Trojky SD sa presunula z 1. multiplexu Dvojka HD do tohto multiplexu a na pozícii Trojky bol na krátky čas po definitívnom ukončení vysielania (Trojka totiž prestala vysielať prvý krát 28. Februára z dôvodu mimoriadnej situácie na Ukrajine, kde na jej pozícii vysielala RTVS 24 až do 9. Júna, kedy začala znova vysielať na novej pozícii, a tak vysielala aj 24-ka, aj Trojka) oznam o ukončení vysielania. Multiplex pokrýva takmer celé územie Slovenska a jeho vysielanie šíri 39 vysielačov a 25 dokrývačov.
Programy.
Obsahuje nasledujúce televízne programy Rozhlasu a televízie Slovenska:
2. multiplex

2. multiplex alebo Komerčný multiplex je multiplex na Slovensku, ktorý slúži na vysielanie komerčných rozhlasových a televíznych programov pomocou DVB-T. Do apríla 2013 boli v multiplexe prístupné televízie JOJ, Plus, Markíza a Doma. 24. apríla 2013 bola ponuka rozšírená o televíziu TA3. Od 1. januára 2017 bolo ukončené vysielanie všetkých programov televízie Markíza, ktorú nahradila televízia Barrandov Family. Na príjem všetkých staníc z tohto multiplexu potrebujete prijímač s podporou DVB-T2, HEVC, H.264, pretože stanice TA3 a Sport 2 vysielajú v najnovšom štandarte, no pre príjem staníc TV JOJ, Plus, WAU vám stačí základný prijímač. Aktuálne stanice vysielajúce v tomto MUX-e nájdete v nižšie uvedenom zozname.
Programové zloženie.
Obsahuje nasledujúce programy:
Parametre.
V tomto multiplexe sa používa kódovanie videa MPEG-2, HEVC a H.264 a kódovanie zvuku MPEG a a funguje tu aj služba EPG. Multiplex pokrýva územie Slovenska prostredníctvom 37 vysielačov a 25 dokrývačov.
Prechodový multiplex

Prechodový multiplex alebo prvý multiplex bol multiplex na Slovensku, ktorý slúžil na vysielanie televíznych programov pomocou DVB-T počas obdobia prechodu na digitálne vysielanie. Spustený bol v roku 2009. Posledné vysielače boli vypnuté 27. júla 2011.
Programy.
Obsahoval nasledujúce programy (len TV stanice):
Príležitostne bola v tomto multiplexe aj Trojka.
Tento multiplex neobsahoval žiadne rozhlasové stanice.
Parametre.
Multiplex vysielal v MPEG-2 a s vertikálnou polarizáciou.
1. multiplex

1. multiplex je multiplex na Slovensku, ktorý slúži na vysielanie komerčných rozhlasových a televíznych programov pomocou DVB-T a DVB-T2. Bol spustený koncom marca 2013. V polovici apríla 2013 bola v multiplexe sprístupnená televízia TV WAU a 24. apríla 2013 bola ponuka rozšírená o televízie Dajto a Fooor. V období od 9. do 19. mája 2013 (počas Majstrovstiev sveta v ľadovom hokeji) bola súčasťou multiplexu aj Dvojka HD. Aktuálne sú v ponuke tohto multiplexu stanice uvedené nižšie. Vysiela v kodeku DVB-T2 H.264 a HEVC. 
Parametre.
Vysielanie tohto multiplexu šíri 24 vysielačov. Vysielanie pokrýva okolo 80% domácností na Slovensku. Pre príjem staníc multiplexu pôvodne stačil prijímač s podporou MPEG-2, no od leta 2019 došlo k postupnému prelaďovaniu viacerých vysielačov a zmene štandardu na DVB-T2 (MPEG-4/HEVC). V jesenných mesiacoch 2016 sa pokrytie multiplexu rozšírilo o lokality Trenčín, Snina, Rožňava, Kráľovský Chlmec, Detva, Bralová skala a Považská Bystrica.
Jean-François Clervoy

Jean-François Clervoy (* 19. november 1958, Longeville-lès-Metz, Francúzsko) je francúzsky inžinier a astronaut ESA a CNES. Zúčastnil sa troch letov do vesmíru, kde strávil 28 dní. Dnes je zapojený do projektu Automated Transfer Vehicle Európskej vesmírnej agentúry.
Zoznam športových článkov/Ś

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
śl.
Śląsk Wrocław
Siamosaurus

Siamosaurus bol rod mäsožravého dinosaura (teropóda), žijúceho v období spodnej kriedy na území dnešného Thajska. Presná veľkosť tohto živočícha nie je známa, ale odhaduje sa, že dorastal do dĺžky až 9 metrov. Typový a zároveň jediný druh, Siamosaurus suteethorni, bol formálne opísaný Buffetautom a Ingavatom v roku 1986. O tomto kriedovom mäsožravcovi sa vie len veľmi málo, keďže je známy len podľa niekoľkých zubov, pripomínajúcich zuby Spinosaura.
Habitat.
Analýza izotopu kyslíka (Romain Amiot "et al.", 2010) zubu Siamosaura ukázala pravdepodobný sklon k vodnému spôsobu života. Pomery izotopu zo zubnej skloviny Siamosaura a ďalších spinosauridov (Spinosaurus, Baryonyx a Irritator), boli podrobené porovnánaniu s izotopovým zložením súčasných dravcov, korytnačiek a krokodílov. Podľa štúdii bol pomer izotopu kyslíka bližšie k tým, aké majú súčasné korytnačky a krokodíly a podľa autorov si Siamosaurus mohol vyberať medzi pozemnými a vodnými biotopami, kde sa delil o potravu s veľkými krokodílmi, resp. ďalšími veľkými mäsožravcami.
Salinas Valley

Salinas Valley alebo Údolie Salinas (číta sa:,"Selines Valy"´´) je údolie južne od San Francisca v americkej Kalifornii.
Geografia.
Rozloha Salinas Valley je juhovýchodne od Salinas po King City. Meno dostalo podľa teranu Salinian Block, v ktorom sa aj nachádza. Mestá a obývané miesta zahŕňajú: Bradley, Castroville, Chualar, Gonzales, Greenfield, Jolon, King City, Lockwood, Salinas, San Ardo, San Lucas, Soledad a Spreckels. Nachádza sa medzi dvoma horskými pásmami Galiban a Santa Lucia, ktoré tvoria hranicu so Salinas Valley na východe a západe.
Poľnohospodárstvo.
Poľnohospodárstvo dominuje ekonomike Salinas Valley. Niektorí ľudia nazývajú Salinas Valley „Šalátová misa sveta“ pre produkciu šalátov, brokolice, papriky a radu ďalších plodín. Klíma je tiež ideálna pre pestovanie kvetín a vinohrady.
Sainte-Maxime

Sainte-Maxime (v provensalskej okcitánčine „Santa Maxima“ podľa klasickej normy a „Santo Massimo“ podľa mistrálskej normy) je francúzska obec v departemente Var a regióne Provence-Alpes-Côte d’Azur. Mimo sezóny má mesto 12 275 stálych obyvateľov, počas letnej turistickej sezóny 60 000. V centre obce sa nachádza nehnuteľnosť vo vlastníctve švédskej kráľovskej rodiny – villa Mirage. 
Poloha.
Obec má rozlohu . Najvyšší bod je položený a najnižší bod 
Zemepisná poloha.
Obec leží na brehu mora, na severnom brehu zálivu Saint-Tropez. Pred mistrálom je chránená kopcami masívu Massif des Maures a situovaná smerom na juh. Malá rieka Préconil preteká východnou časťou obce a vlieva sa do mora.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Etta James

Etta James narodená ako Jamesetta Hawkins (* 25. január 1938, Los Angeles, Kalifornia, USA – † 20. január 2012, Riverside, Kalifornia, USA) bola americká speváčka. Rozsah jej hudobných žánrov bol veľmi rozmanitý, ako rhythm and blues, soul, rock and roll, blues, gospel a džez. Svoju kariéru začala uprostred 50. rokov a slávnou sa stala hitmi „Dance With Me, Henry“, „At Last“, „Tell Mama“ a „I’d Rather Go Blind“, pre ktoré napísala aj texty. Čelila mnohým osobným problémom, vrátane drogovej závislosti. 
Je považovaná za tvorkyňu premostenia medzery medzi rhythm &amp; blues a rock and rollom, a je držiteľkou 6 cien Grammy a 17 cien Blues Music Award. V roku 1993 bola uvedená do Rock and Roll Hall of Fame, v roku 2001 do Blues Hall of Fame a v rokoch 1999 a 2008 do Grammy Hall of Fame. Časopis "Rolling Stone" zaradil Ettu James na 22. miesto v zozname 100 Greatest Singers of All Time a na 62. miesto v zozname 100 Greatest Artists.
Choroba a smrť.
Ettu James hospitalizovali v januári 2010 kvôli infekcii spôsobenej meticilín-rezistentným zlatým stafylokokom. Počas hospitalizácie jej bola v roku 2008 diagnostikovaná Alzheimerova choroba.
Začiatkom roku 2011 jej bola diagnostikovaná leukémia, na ktorú dňa 20. januára 2012 zomrela, a to iba 5 dní pred jej 74. narodeninami, v nemocnici Riverside Community Hospital v Riverside v Kalifornii.
Mikroevolúcia

Mikroevolúcia je variácia existujúcich biologických orgánov a štruktúr v rámci vymedzených hraníc zložitosti, resp. kategória evolúcie zahrňujúca zmeny malého rozsahu. Je komplementárnym termínom k makroevolúcii. Vo všeobecnosti sa má za to, že tento termín po prvýkrát použil sovietsky biológ a genetik Jurij Filipčenko (po rus. Юрий А. Филипченко) v r.1927: "Moderná genetika nepochybne reprezentuje závoj evolúcie jordánskych a Linnéovských biotypov (mikroevolúciu) na rozdiel od vyšších systematických skupín (makroevolúcia), ktoré boli po dlhý čas stále v centre pozornosti. To slúži na podčiarknutie vyššie uvedených úvah o absencii akéhokoľvek vnútorného prepojenia medzi genetikou a evolučnou doktrínou, ktorá sa predovšetkým zaoberá makroevolúciou." 
V opozícii k tomuto názoru stál Dobzhansky, podľa ktorého makro- a mikroevolúcia sú navzájom neoddeliteľné: "Zdá sa že skúsenosť nám ukazuje, že neexistuje spôsob akým by bolo možné rozumieť mechanizmom makroevolučných zmien. Ich pozorovanie si vyžadujú časové obdobia v geologickom rozsahu nad rámec možností jednotlivca limitovaného dĺžkou ľudského života, ktorého chápanie je tak limitované len na mechanizmy mikroevolúcie."
Prívrženci gradualistickej teórie evolúcie zastávajú názor, že mikroevolúcia v dostatočne dlhom časovom priebehu nakoniec vedie k makroevolučným zmenám.
Jurij Alexandrovič Filipčenko

Jurij Alexandrovič Filipčenko (rus. "Юрий Александрович Филипченко") (* 1. (13.) február 1882, Zlyň, Bolchovský kraj, Oriolská gubernia, Ruská ríša – † 19. máj 1930, Leningrad, ZSSR) bol sovietsky biológ a genetik, ktorý uviedol do evolučnej vedy pojmy "mikroevolúcia" a "makroevolúcia". Bol učiteľom T. Dobzhanského. Hoci on sám bol prívržencom progresívnej evolúcie resp. ortogenézy, bol jeden z prvých vedcov, ktorí včlenili do evolučnej teórie Mendelove zákony, a tak výrazne ovplyvnili tzv. Modernú evolučnú syntézu.
Založil genetické laboratórium v Leningrade, v ktorom sa prevádzal experimentálny výskum s "octovými muškami". Theodosius Dobzhansky s ním spolupracoval od roku 1924.
Jozef Ivanko

Jozef Ivanko (* 24. august 1971, Michalovce, Česko-Slovensko) je bývalý slovenský triatlonista a kvadriatlonista, dnes športový fyzioterapeut a kondičný tréner. Pôsobil okrem iného aj ako kondičný tréner českých juniorských tenistov v klube TK Agrofert Prostějov, kde jeho hlavnými zverencami boli Jiří Veselý a Adam Pavlásek. Medzi športovcami je známy predovšetkým ako kondičný tréner českej tenistky, wimbledonskej víťazky a víťazky turnaja majsteriek WTA Finals z roku 2011 Petry Kvitovej a víťazky turnaja majsteriek WTA Finals 2016 Dominiky Cibulkovej. 
Medzi jeho osobných priateľov patrí otec Caroliny Wozniackej Piotr, ktorý mu už viac raz ponúkal, aby trénoval jeho dcéru.
UK Hardcore

UK Hardcore je všeobecný termín, ktorý označuje hudbu vyvinutú zo žánrov rave a happy hardcore. Tento žáner sa objavil koncom 90. rokov a do pozornosti sa dostal počas 21. storočia. Je charakteristický tvrdšou hudbou a menším vedením lámanými beatmi ako v happy hardcore a tempom od 160 do 190 BPM, pričom väčšinou je v takte 4/4.
Jakub Kolas

Jakub Kolas (), vlastným menom Kanstancin Michajlavič Mickevič (; * 3. november 1882 – † 13. august 1956, Minsk), bol bieloruský básnik, prozaik, dramaturg, kritik, publicista, prekladateľ a spolutvorca súčasnej bieloruskej gramatiky.
Život.
Jakub Kolas sa narodil neďaleko Minska. Jeho otec bol nemajetný roľník, a aby rodinu uživil, prijal post hájneho v lesoch neďaleko rieky Pripiať. Kolas tak prežil detstvo obklopený bieloruskou prírodou, ktorá veľa razy poslúžila za námet jeho diel.
V roku 1898 Kolas nastúpil do učiteľského seminára v Nesviži, ktorý úspešne dokončil v roku 1902. V rokoch 1902 až 1906 učil na školách v brestskej a minskej oblasti.
Po roku 1905, kedy sa situácia v cárskom Rusku radikalizovala, sa Kolas začal zapájať do rôznych radikálnych hnutí. Za účasť na nepovolenom zjazde bieloruských učencov, ktorí žiadali založenie vlastných bieloruských škôl, bol prepustený zo zamestnania umiestnený pod policajný dohľad. Krátko potom napísal Kolas prvú bieloruskú čítanku, ktorá pozostávala hlavne z jeho vlastnej tvorby, pracoval v novinách Naša niva (1907) a v súkromnej škole vo vitebskej oblasti.
15. septembra 1908 bol odsúdený za účasť na nelegálnom zjazde učiteľov na tri roky do väzenia a trest si odpykával vo väzení v Minsku. V rokoch 1912 až 1914 učil v Pinsku. V roku 1915 bol povolaný do cárskej armády. Po ukončení štúdia na Aleksandrovskom vojenskom učilišti v Moskve bol v roku 1916 poslaný k záložnému pluku do mesta Perm. V lete roku 1917 bol povýšený na podporučíka a prevelený na rumunský front. Čoskoro však ochorel a bol z frontu preložený a potom prepustený zo služby. Odišiel do mesta Obojan v kurskej oblasti, kde žila jeho manželka s dvoma synmi. Po boľševickej revolúcii sa aktívne zapojil do verejného života.
V roku 1921 se vrátil do Minska. Pracoval v Náučno-terminologickej komisii zameranej na zber bieloruskej ľudovej slovesnosti. Prednášal na Belpedtechnikume, bieloruskej univerzite, o ktorej založenie sa zaslúžil. V roku 1926 dostal titul Národný básnik Bieloruska. Od roku 1929 bol viceprezidentom Bieloruskej akadémie vied. Podieľal sa na tvorbe bieloruského spisovného jazyka. Počas druhej svetovej vojny žil v Moskve, v Taškente a potom znovu v Moskve. Od roku 1944 býval v Minsku. Po vojne vstúpil do KSSZ, bol členom ÚV KS Bieloruska, Najvyššieho sovietu Bieloruskej SSR a ZSSR. Zúčastnil sa 20. zjazdu strany. Krátko po skončení zjazdu, 13. augusta 1956 zomrel.
Adam Szentpétery

Adam Szentpétery (* 24. február 1956, Rožňava) je slovenský akademický maliar a vysokoškolský pedagóg.
Životopis.
V rokoch 1971 – 1975 študoval na Strednej škole umelecko-priemyselnej v Košiciach, v rokoch 1976 – 1982 absolvoval Vysokú školu výtvarných umení v Bratislave (odbor monumentálne maliarstvo – doc. Dezider Castiglione, doc. Ivan Vychlopen).
Od roku 1999 vedie Ateliér súčasného obrazu na Fakulte umení Technickej univerzity v Košiciach (od roku 2004 – docent). V roku 2007 sa stal laureátom štátnej ceny „Munkácsy Mihály díj“, Budapešť.
Žije a tvorí v Rožňave a Košiciach. Je ženatý, otec dvoch detí Gábora a Adama. 
Tvorba.
„"Pri charakteristike tvorby popredného slovenského maliara Adama Szentpéteryho (nar. 1956) je nutné hneď na začiatku akcentovať fakt, že budeme komunikovať vo vizuálnom jazyku geometrie so silným maliarskym kódovaním. Geometria sa v priebehu 80. rokov 20. storočia stáva pre neho základnou materskou doskou, na ktorú umiestňuje jednotlivé maliarske výstupy a spojenia. Línia, farba a plocha sú základnými stavebnými kameňmi jeho obrazovej sústavy. Hoci v priebehu desaťročí Szentpétery vybudoval na poli geometrickej abstrakcie nosný monolitný maliarsky program, ktorý tvorí ojedinelý príspevok do súčasného výtvarného jazyka u nás, predsa len zostáva solitérnym zjavom v domácom prostredí…"“ – "Vladimír Beskid"
Výstavy.
Od roku 1984 Szentpétery zverejnil svoje diela na mnohých samostatných (21) a kolektívnych výstavách (142) hlavne v krajinách dnešnej Európskej únie, ale niektoré jeho diela boli vystavené v Japonsku, na Taiwane či v Kórejskej republike.
Simon Tuturop

Simon Tuturop (*50. roky 20. storočia) je papuánsky aktivista bojujúci za nezávislosť Západnej Papuy.
Pochádza z Fakfak. Zúčastnil sa na slávnostnom vyhlásení nezávislosti Západnej Papuy v Jayapure, za čo bol 3. júla 1982 zatknutý a odsúdený na dvanásť rokov väzenia (okrem iného bol vo väzení Kalisosok). Po prepustení z väzenia v roku 1989 sa zapojil do organizovania pomoci pre politických väzňov. Po odstúpení indonézskeho prezidenta Suharto pracoval v Acehu pre obete bojov medzi indonézskymi vojakmi a prívržencami Hnutia za oslobodenie Acehu (GAM). Zúčastnil sa na vztýčení vlajky hnutia za nezávislosť. Vzhľadom na túto udalosť bol 19. júla 2008 spolu s niekoľkými desiatkami ďalších ľudí opätovne zatknutý a väznený až do začiatku roku 2012.
Barel Rock

Barel rock je folková hudobná skupina, ktorá bola založená v roku 1982 ako študentské amatérske združenie na Vysokej škole veterinárnej v Brne. Samotný názov kapely, rovnako tak ako jej pôvodný repertoár, bol a doteraz je značne parodicky ladený, pretože je odvodený od hry na plastové barely, kvetináče a podobné nádoby. Taktiež originálna je aj elektrofonická gitara-lopata postavená v štýle veľkej lopaty na uhlie, ktorú skupina taktiež občas používa. Spolu so skupinou Lokálka patrí táto skupina do tzv. „humoristicko-recesistickej“ vetvy českého folku. Skupina dnes oficiálne sídli v Ždiari nad Sázavou.
Diskografia.
Sandokán
Čína
Vojenská Katedra
Jasná Správa
BBP

BBP je pražská undergroundová hudobná skupina založená roku 1982, ktorá však verejne vystupuje cca od roku 1986.
Blanket (skupina)

Blanket je česká bluegrassová hudobná skupina.
Skupina vznikla na základoch pražských bluegrassových pútnikov v roku 1983. Od ostatných súčasníkov sa odlišovala hlavne svojím repertoárom, zameraným okrem tradičného bluegrassu na štvorhlasé prevedenie gospelov a spirituálov, za čo bola ocenená Portou v roku 1987.
Krivá prísaha

Krivá prísaha alebo abjurácia (z lat.) je vedomé poprenie pravdivosti tvrdenia uvedeného v žalobe. Jej autorom môže byť žalobca, žalovaný alebo vedome neoprávnene žalujúci.
Sojuz 39

Sojuz 39 () bol sovietsky pilotovaný kozmický let v rámci programu Sojuz. Sojuz 39 vyštartoval 22. marca 1981 z kozmodrómu Bajkonur k stanici Saľut 6. Na palube bola dvojčlenná medzinárodná sovietsko-mongolská posádka. Celkovo išlo o 15. expedíciu k stanici a 8. s medzinárodnou posádkou (Interkozmos).
Priebeh letu.
Loď odštartovala 22. marca 1981 z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 195 – 281 km, bez problémov fungoval aj systém automatického približovania. K spojeniu lode so stanicou došlo večer 23. marca. V čase ich príletu fungovala stanica už tri a pol roka. V prednej časti bola pripojená loď Sojuz T-4.
Práca na stanici.
Medzinárodná posádka strávila na stanici sedem pracovných dní, v rámci ktorých bol vykonaných viacero experimentov.
Ablačná oblasť

Ablačná oblasť je oblasť, kde prevláda úbytok hmoty ľadovca nad jej doplňovaním. Ablačnú oblasť od vyživovacej oddeľuje u vysokohorských ľadovcov tzv. "snežná čiara". Kontinentálne ľadovcové štíty ju nemajú presne odlíšenú a na okrajoch a povrchu sa roztápajú rýchlejšie ako v centrálnych častiach. Po roztopení ľadovca v ablačnej oblasti vzniká z materiálu, ktorý ľadovec obsahoval tzv. ablačná moréna.
Lukáš Borzík

Lukáš Borzík (* 3. august 1979, Poprad) je slovenský hudobný skladateľ vážnej hudby.
The Bluesmen

The Bluesmen bola česká, R&amp;B hudobná skupina. Bola jednou z mála českých hudobných skupín tohto štýlu hudby. Skupinu založili v roku 1966 v Olomouci vysokoškolskí študenti.
Dejiny.
Kapela spolupracovala s brnianskou speváčkou Hanou Ulrychovou. Na festivale vysokoškolských beatových skupín v Českých Budějoviciach 1967 obsadila kapela prvé miesto.
V marci 1968 zvíťazila na budejovickej Jazz-univerziáde. Po zmenách v zostave, už bez Ulrychovej a Löfflera prišli do kapely títo hudobníci: Michal Vosáhlo, Antonín Nelešovský, Miroslav Ryška. Kapela s nimi zaujala publikum na 2. čs. beatovom festivale.
V marci 1969 získala kapela tretie víťazstvo na Jazz-univerziáde a cenu za najlepšiu vlastnú skladbu ("Zase jeden týden nějak za námi"). Taktiež v roku 1970 odišla do Západného Nemecka na angažmán, kde vystupovala spolu so skupinou "Atlantis" v muzikáli Hair.
V lete po odchode zo Západného Nemecka napokon prišla opäť zmena v zostave. Zostavu doplnili: Jan Habáň, Zdeněk Libiček, Petr Jünglich, František Hrazdíra, František Mikulec.
V tomto zložení v roku 1971 vystupovali na 3. čs. beatovom festivale, ale už nezaujali tak, ako pred štyrmi rokmi v Českých Budějoviciach. V roku 1972 sa skupina rozpadla na tanečnú skupinu "Blíženci".
Ablaktácia (zoológia)

Ablaktácia v zoológii je ukončenie obdobia cicania u mláďat cicavcov, po ktorom nasleduje obyčajne postupný prechod na štandardný spôsob obživy daného druhu. Čas ablaktácie je u rôznych druhov rôzny.
Sojuz 40

Sojuz 40 () bol sovietsky pilotovaný kozmický let v rámci programu Sojuz. Sojuz 40 vyštartoval 14. mája 1981 z kozmodrómu Bajkonur k stanici Saľut 6. Na palube bola dvojčlenná medzinárodná sovietsko-rumunská posádka. Celkovo išlo o 16. expedíciu k stanici a 9. s medzinárodnou posádkou (Interkozmos). Taktiež išlo o posledný let kozmickej lode typu Sojuz 7K-T. Návratový modul Sojuzu 40 je dnes vystavený v Rumunskom Národnom vojenskom múzeu.
Priebeh letu.
Loď odštartovala 14. mája 1981 z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 191 – 269 km, bez problémov fungoval aj systém automatického približovania. K spojeniu lode so stanicou nastalo večer 15. mája. V čase ich príletu fungovala stanica už tri a pol roku.
Práca na stanici.
Medzinárodná posádka strávila na stanici sedem pracovných dní, v rámci ktorých bolo vykonaných celkom 23 experimentov.
Braník (skupina)

Braník bola česká šesťčlenná ultrapravicová hudobná skupina, ktorá pôsobila na počiatku 90. rokov 20. storočia. Identifikovala sa s hnutím skinheads. Texty ich piesní boli silno rasistické. Napadali cigánov, černochov, aziatov a ďalšie etniká, ale taktiež napríklad Občanské fórum. V roku 1995 boli členovia skupiny potrestaní podmienečným odňatím slobody.
Brutus (skupina)

Brutus je česká rocková a tanečná skupina, ktorá pre svoj štýl razí termín "pravý bigbít". Skupina je považovaná za legendu českého bigbítu.
História.
Skupina vznikla v roku 1966 pod menom Mandragora v Rakovníku. V dobe normalizácie bola niekoľkokrát nútená činnosť pozastaviť a vždy ju obnovila pod novým názvom (1973 – Elektronik, 1980 – Brutus, 1982 – Kyklop). Po nežnej revolúcii vystupuje pod názvom Brutus a so svojimi štvorhodinovými zábavnými koncertami obchádza celé Česko. V roku 1995 skupina hrala vo filme "Indiánské léto" Sašu Gedeona. Skupina spolupracovala napr. s legendárnymi UK Subs, TV Smith, Suzie Quatro, Dr. Feelgood alebo slovenskými Zóna A či No Name. Úzko spolupracujú s britskými The Vibrators.
Členovia skupiny.
Za celú históriu skupiny sa v nej vystriedalo 43 muzikantov. V súčasnosti hráva kapela v zložení Vladimír Hasal (oficiálny kapelník), Alexander „Sáša“ Pleska (front man), Petr Bradáč, Ivan Galovič, Pavel Fišar, Václav Košař, Milan Křížanovský, František Matějovský, Jan „Čeněk“ Monhart, Zbyněk Šlajchrt, Michal Cerman.
Budoár staré dámy

Budoár staré dámy je brnianska hudobná skupina, ktorá vznikla na Vianoce v roku 1998. Prvý koncert mala na jar roku 1999 s Čvachtavým lachtanom. Okrem vlastných piesní hrajú aj zhudobnené básne českých básnikov.
Členovia.
V roku 2020 boli v kapele títo členovia:
Bullerbyne

Bullerbyne je hudobná skupina z Brna, založená v roku 1994. Je jednou z prvých elektronických hudobných skupín 90. rokov v Česku.
História.
Vznik.
Vznikla z pôvodne elektro-industriálnej formácie Neue Sprache, ktorú tvorili Luboš Mikula, Marek Pavlas a Petr Vaněk. Skupina sa rýchlo stala populárnou a koncertovala po všetkých významných kluboch v Česku. Po odchode Petra Vaňka z kapely začali ostatní členovia komponovať viac ambientnú a elektronickejšiu hudbu a založili Bullerbyne.
Crappy Crispy Magic Music.
V roku 1997 vychádza ich debutový album "Crappy Crispy Magic Music", ktorý si skupina vydala sama a za krátky čas úplne vypredala. Najväčšími hitmi z tejto platne boli skladby „Warez“ a „Too Much Power“, ktorú kritika prirovnávala k skladbám od skupiny Underworld. Pieseň „Right To Be Here“ naspieval Mario Feinberg zo skupiny Narvan. V roku 1997 začal s kapelou hrať na koncertoch klávesista Boleslav Březovský, o dva roky neskôr kapelu opúšťa jeden zo zakladajúcich členov Marek Pavlas. Luboš Mikula alias Lupo sa sťahuje z Brna do Prahy a ďalej sa venuje komponovaniu skladieb a remixovaniu pre iné kapely ako napr. Priessnitz, Here, Swordfishtrombones, OK Band. Na koncertoch s kapelou začali vystupovať taktiež bubeník 'Onehalph', gitarista 'Vídeňák' a basgitarista Jiří Schneider.
My Private Revolt.
Viac ako desať rokov si museli ich fanúšikovia počkať na druhý album, ktorý vyšiel v novembri 2007 na labeli X Production. Bullerbyne v novom päťčlennom zložení sa nechali inšpirovať new wave zvukom 80. rokov "My Private Revolt" nakrútili pod dohľadom zvukového mága Ecsona Waldesa, promosingel „My Little Pony“ vyšiel na výberoch časopisov Filter a Report. Filter tento album označil ako jedno z najväčších českých prekvapení roka a nominoval ju na album roka.
Cocotte Minute

Cocotte Minute je česká nu-metalová skupina.
Súčasná zostava Cocotte Minute (Zeller – spev, Codan – basa, Přéma – gitara, Czendál – gitara, Pavloas – bicie) účinkuje v nezmenenom zoskupení od roku 2002. V roku 2007 bola skupina vyhlásená na Žebřík 2006 Sony Ericsson Awards za Objav roku.
30. marca 2009 vydala skupina vlastným nákladom tretí album s názvom "Sado Disco". 
1. mája 2010 vyšlo pokračovanie veľmi úspešného albumu "Sado Disco Vol. 1", "Sado Disco Vol. 2".
Dirty Way

Dirty Way je česká punkrocková hudobná skupina založená v roku 2007 a hrajúca dodnes. Kapela zatiaľ nahrala dve demá a v roku 2010 prvý oficiálny album s názvom Naše generace, z ktorej je natočený prvý videoklip kapely a to ku skladbe "Hudba pro všechny". Kapela v súčasnosti začína s natáčaním ďalšieho albumu.
Disharmonici

 Disharmonici je plzenská punk rocková skupina. Skupina je charakteristická hlavne originálnymi textami. Texty sú vtipné, hravé. Spočiatku bola kapela veľmi ovplyvnená skupinami "Zastávka Mileč", "Visací zámek", "Sex pistols", "Ramones" a "Znouzectnost". Časom si kapela našla vlastný hudobný štýl, ktorý je zlúčeninou punku, rocku a folku.
Děda Mládek Illegal Band

Děda Mládek Illegal Band je česká hudobná skupina, ktorá má vo svojom repertoári predovšetkým country piesne Ivana Mládka.
Etc…

Etc… je česká rocková skupina na čele so spevákom Vladimírom Mišíkom.
Pod značkou "Etc…" začali muzikanti vystupovať v roku 1974. Vladimír Mišík s kapelou "Etc…" po dvojročnom zákaze činnosti v 80. rokoch koncertuje dodnes. Do roku 2007 vydal Vladimír Mišík &amp; "Etc…" 10 radových albumov a niekoľko ďalších kompilácií.
Etc… taktiež nahrávajú albumy a koncertujú s Bratmi Ebenovcami. V roku 2011 sa podieľali na nahrávaní albumu "Ponorná řeka" Vladimíra Mertu . Gitarista Pavel Skála, basgitarista Jiří Veselý a bubeník Jiří Zelenka taktiež vystupujú s Jiřím Schmitzerom.
Jaroslav Knil

Jaroslav Knil (* 14. január 1929, Štěpánov – † 27. február 2012, Pezinok) bol slovenský maliar. Venoval sa komornej maľbe, dominovala figurálna a portrétna tvorba. Osobitné miesto v jeho tvorbe zaujímala krajinomaľba.
Životopis.
V rokoch 19511959 študoval na VŠVU v Bratislave v oddelení figurálnej maľby. Od roku 1965 žil v Pezinku.
V šesťdesiatych rokoch položil základy artterapie na Slovensku. Ako prvý slovenský výtvarník sa venoval artterapii v psychiatrickej praxi. Výsledky tejto činnosti spracoval vo svojom diele vtedajší riaditeľ Psychiatrickej nemocnice v Pezinku profesor MUDr. Jozef Pogády. V tomto období vytvoril Jaroslav Knil viacero unikátnych diel v ktorých portrétoval pacientov trpiacich schizofréniou, pričom do obrazov zakomponoval prosté kresbičky portrétovaných pacientov. Tieto diela sú v majetku bratislavských galérií. Z tohto obdobia je tiež známa séria obrazov v ktorých zachytával prejavy opilcov v rôznych situáciách.
V sedemdesiatych rokoch zmenil tému a viac sa venoval krajinomaľbe. Krajinu však maľoval len pocitovo, veľmi abstraktne, čo v tých rokoch nebolo na Slovensku časté. Známym je dielo "Svetlo v krajine" v ktorom stvárnil svetlo, pričom krajinu tu ani veľmi nevníma. Postupom rokov do svojich obrazov krajinomaľby prinášal čoraz viac realizmu.
FiHa

FiHa je česká pop-rocková hudobná skupina. V roku 2010 sa stali objavom roka v ankete Rockaréna. Na jeseň 2010 vydali svoj prvý klip "Angry". V januári 2011 vydali vlastným nákladom debutový album "We Are Angry. So What?!".
Inštrumentálny rock

Inštrumentálny rock je typ rockovej hudby, v ktorom sú zdôraznené hudobné nástroje a spev je použitý v minimálnej miere alebo vôbec.
Delio Onnis

Delio Onnis (* 24. marec 1948, Giuliano di Roma, Taliansko) je bývalý argentínsky profesionálny futbalista. Vo francúzskej najvyššej futbalovej lige je dodnes najlepší strelec s celkovými 299 strelenými gólmi za kluby Stade de Reims, AS Monaco FC, Tours FC a Sporting Toulon Var.
Futbalová kariéra.
Delio sa narodil v Giuliano di Roma v Taliansku ale mal argentínske občianstvo a svoju úspešnú futbalovú kariéru začal v Argentíne. Tu zažiaril v tíme Club de Gimnasia y Esgrima La Plata kde dostal prezývku "La Barredora", pretože vedel zamotať hlavu svojim súperom. V roku 1971 prestúpil do francúzskeho klubu Stade de Reims. Tu pobudol dve sezóny a prestúpil do monackého klubu AS Monaco. Tu zažil svoju najúspešnejšiu časť svojej kariére. V siedmich sezónach odohral v najvyššej francúzskej lige 232 zápasov a strelil až 157 gólov. V roku 1980 prekvapujúco prestúpil s najlepšieho ligového klubu do neskúseného Tours FC, kde odohral tri sezóny a dvakrát sa stal najlepším strelcom ligy. V roku 1983 prestúpil do SC Toulon kde v sezóne 1985-1986 ukončil svoju úspešnú kariéru.
Earthquake Lake

Earthquake Lake alebo Quake Lake alebo Lords Lake je jazero v juhozápadnej Montane v USA. Jazero sa vytvorilo po masívnom zemetrasení s magnitúdom 7,3 až 7,5 Richterovej stupnice, ktoré postihlo túto oblasť dňa 17. augusta 1959, pričom zabilo 27 ľudí. Zosuv pôdy po zemetrasení zastavil tok rieky Madison River. Dnes je Quake Lake hlboké 58 metrov, dlhé 10 kilometrov a šírka v najširšom mieste je 580 metrov. Prevažná časť Quake Lake patrí do lesa Gallatin National Forest. Pozdĺž severného brehu jazera vedie cesta Montana Highway 287.
Studena

Studena () je dedina ("село") na Ukrajine v Piščanskom rajóne Vinnyckej oblasti. Žije tu 2308 obyvateľov.
Staind

Staind () je americká rocková skupina, ktorá vznikla v roku 1995 v Springfielde v štáte Massachusetts v USA. Počas celých 16 rokov sa skupina skladá zo speváka a rytmického gitaristu Aarona Lewisa, sólového gitaristu Mika Mushoka, basgitaristu Johnnyho Aprila a bubeníka Jona Wysockiho (ktorý opustil skupinu v máji 2011). Dodnes skupina vydala sedem štúdiových albumov: "Tormented" (1996), "Dysfunction" (1999), "Break the Cycle" (2001), "14 Shades of Grey" (2003), "Chapter V" (2005), "The Illusion of Progress" (2008) a ich rovnomenný album (2011). Skupina dodnes predala viac ako 15 miliónov nahrávok po celom svete.
Rue de Richelieu

Rue de Richelieu ("Richelieuova ulica") je ulica v Paríži. Nachádza sa v 1. obvode a 2. obvode. Nazýva sa podľa kardinála Richelieu, prvého ministra Ľudovíta XIII.
Poloha.
Ulica vedie od námestia Place Colette a Place André-Malraux a končí na križovatke s ulicami Boulevard Montmartre a Boulevard des Italiens. Je orientovaná z juhu na sever, odkiaľ ďalej pokračuje Rue Drouot.
Dejiny.
Prvá časť ulice bola otvorená 23. novembra 1633 medzi "Place Colette" a Rue Feydeau, kde stála "Porte Richelieu". V roku 1701 bola táto brána zbúraná a 18. októbra 1704 bola otvorená ostatná časť ulice od "Rue Feydeau" až k veľkým bulvárom.
Pri svojom otvorení sa ulice nazývala "Rue Royale" (Kráľovská), ale už čoskoro bola premenovaná na "Rue de Richelieu". V roku 1793 počas Francúzskej revolúcie získala meno "Rue de la Loi" (ulica Práva). V roku 1806 sa jej vrátilo meno "Rue de Richelieu".